id en ms en id id id id ms id id id id id id id ms id id en en id id es ms ms id id id ms ms id en
PN terkial-kial urus ekonomi negara - Shahrir Samad
November 20, 2020 10:00 pm
Seorang pemimpin Umno malam tadi sekali lagi ‘menyerang’ Bersatu melalui media sosial. Kali ini berhubung langkah kerajaan Perikatan Nasional (PN) menguruskan ekonomi bagi mengimbangi kesan wabak Covid-19.
Menurut Shahrir Samad, pada pandangannya kerajaan PN kini “terkial-kial” untuk menghadapi keadaan semasa.
Tidak sekadar itu, bekas ahli parlimen Johor Bahru berkenaan turut melanjutkan kritikannya kepada Pemuda Bersatu (Armada).
“Saya ingat nak post komen saya tentang kegeligaan pemimpin muda PPBM (Bersatu),” katanya dalam satu hantaran di media sosial.
Mengiringi kenyataan tersebut ialah tangkap layar laporan mengenai idea Ketua Armada Bersatu, Wan Ahmad Fayhsal Wan Ahmad Kamal, untuk meringankan kesusahan rakyat.
Ditemu bual stesen radio BFM, senator itu mencadangkan agar Bank Negara mencetak lebih banyak wang untuk diagih-agihkan kepada orang ramai.
Idea itu bagaimanapun menjadikan timbalan menteri belia dan sukan terbabit menjadi sasaran persendaan serta kecaman.
Kata Shahrir untuk menjelaskan pandangan terhadap idea Wan Ahmad Fayhsal memadai untuknya mengongsikan pandangan seorang anak muda Johor Bahru.
“Macam mana kerajaan PN berteras PPBM (Bersatu) terkial-kial dengan kewangan dan ekonomi negara, macam itu jugalah pemimpin pelapisnya.
“Timbalan menteri tu!” katanya.
Sementara itu seorang lagi pemimpin Umno Johor turut mengkritik Wah Ahmad Fayhsal.
Menurut Dr Puad Zarkashi ketika ini nilai ringgit Malaysia sedang lemah, justeru cadangan pemimpin Armada Bersatu itu – yang sebelum ini turut menyarankan agar hutang rakyat kepada bank dihapuskan – tidak dapat diterima.
“Wan Fayhsal, engkau ini dah kenapa? Terlebih outside the box ke?
“Engkau tahu tak, nilai mata wang Malaysia sedang lemah sekarang ini.
“Abahku, kalau over sangat, elok rotan je dia ni,” katanya yang juga bekas ketua pengarah Jabatan Hal Ehwal Khas (Jasa).
Sumber berita : https://www.malaysiakini.com/news/551565
Tambang Haji dijangka naik lagi
Dakwa kerajaan pimpinan Ismail Sabri gagal, Muhyiddin buka ‘pekong’ sendiri
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Salahuddin Ayub dilantik pengerusi PH Johor
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
Majlis perkahwinan : Nik Abduh akui terima bantuan MPKB, PDRM dan JKR
{VIDEO} “Padahal salah customer…” Suara ketar tahan sebak, rider sedih kena ugut buang kerja
© 2020 puteradaily.com. All rights reserved.